News Update: Disney เผยงบดีกว่าคาด ดันราคาหุ้นพุ่ง 5% หลังปิดตลาด แม้ผู้ใช้งาน Disney+ ลดลงครั้งแรก เหลือ 161.8 ล้านบัญชี ซีอีโอประกาศตัดงบ เลิกจ้าง 7,000 คน - FINNOMENA
Disney รายงานผลประกอบการไตรมาสแรกของปีงบประมาณ 2023 ออกมาดีกว่าคาด ส่งผลให้ราคาหุ้นพุ่ง 5% หลังปิดตลาด แม้ตัวเลขผู้ใช้งาน Disney+ ลดลงครั้งแรกเหลือแตะ 161.8 ล้านบัญชี พร้อมประกาศปรับโครงสร้างครั้งที่ 3 ในรอบ 5 ปี เลิกจ้าง 7,000 คน
9 ก.พ. 2566

Disney รายงานผลประกอบการไตรมาสแรกของปีงบประมาณ 2023 ออกมาดีกว่าคาด ส่งผลให้ราคาหุ้นพุ่ง 5% หลังปิดตลาด แม้ตัวเลขผู้ใช้งาน Disney+ ลดลงครั้งแรกเหลือแตะ 161.8 ล้านบัญชี พร้อมประกาศปรับโครงสร้างครั้งที่ 3 ในรอบ 5 ปี เลิกจ้าง 7,000 คน
ผลประกอบการประจำไตรมาสที่ 1 ตามปีการเงินบริษัท 2023 สิ้นสุดเดือน ธ.ค. มีดังนี้
กำไรต่อหุ้น: $0.99 สูงกว่าที่ Refinitiv คาดการณ์ไว้ที่ $0.78
รายได้: 23,510 ล้านดอลลาร์ สูงกว่าที่ Refinitiv คาดการณ์ไว้ที่ 23,370 ล้านดอลลาร์
จำนวนผู้สมัครใช้งาน Disney+ ทั้งหมด: 161.8 ล้านบัญชี สูงกว่าคาดการณ์โดย StreetAccount ที่ 161.1 ล้านบัญชี
โดยจำนวนที่ลดลงมาจากทั้งสมาชิก Disney+ ในอเมริกาเองที่ลดลง 2 แสนบัญชี และส่วนของ Disney+ Hotstar ที่ลดลง 3.8 ล้านบัญชี ขณะที่ Disney+ ประเทศอื่นภาพรวมเพิ่มขึ้น
ขณะที่ ซีอีโอ Bob Iger ที่เพิ่งกลับมารับตำแหน่งซีอีโออีกครั้ง ยังประกาศแผนลดค่าใช้จ่ายเพื่อให้เหมาะสมกับสถานการณ์ปัจจุบัน โดยจะปลดพนักงานราว 7,000 ค นซึ่งจะช่วยให้บริษัทสามารถประหยัดงบประมาณได้ราว 5,500 ล้านดอลลาร์สหรัฐ (หรือประมาณ 184,283 ล้านบาท)
ปัจจุบัน ดิสนีย์มีพนักงานทั่วโลกประมาณ 190,000 คน จากจำนวนดังกล่าว 80% เป็นพนักงานประจำ ขณะที่การประกาศมาตรการเลิกจ้างพนักงานเกิดขึ้น หลังการเปิดเผยสถิติผู้ใช้งาน Disney+ บริการสตรีมมิ่งซึ่งตอนนี้ถือเป็นคู่แข่งของเน็ตฟลิกซ์ มีจำนวนบัญชีผู้ใช้งานลดลง 1% อยู่ที่ 161.8 ล้านบัญชี จนถึงเมื่อวันที่ 31 ธ.ค. ปีที่แล้ว
อย่างไรก็ตาม Bob Iger พูดถึงธุรกิจสตรีมมิ่งว่าโฟกัสหลักคือการทำให้ส่วนธุรกิจนี้มีกำไร โดยคาดว่าจะเริ่มเห็นกำไรในปีการเงิน 2024 ส่วนแพ็คเกจราคาถูกลงที่มีโฆษณา ซึ่งให้บริการในบางประเทศ ยังไม่เห็นผลกระทบต่อรายได้ชัดเจน เนื่องจากเพิ่มเริ่มให้บริการเมื่อเดือน ธ.ค.
สำหรับความเคลื่อนไหวของดิสนีย์ในครั้งนี้ เป็นการปรับโครงสร้างครั้งที่สามในรอบ 5 ปี หรือต่อจากปี 2561 และ 2563 เพื่อขับเคลื่อนนโยบายการแข่งขันในตลาดสตรีมมิ่ง
ส่วนการปลดพนักงานครั้งใหญ่ของดิสนีย์ก่อนหน้านี้ เกิดขึ้นเมื่อปลายปี 2563 ซึ่งเป็นช่วงการแพร่ระบาดใหญ่ของโรคโควิด-19 โดยเป็นการเลิกจ้าง 32,000 คน ส่วนใหญ่เป็นบุคลากรที่ปฏิบัติงานตามสวนสนุกหลายแห่งในโลก
อ้างอิง:
https://www.cnbc.com/2023/02/08/disney-dis-earnings-q1-2023.html 
https://www.cnbc.com/2023/02/08/disney-reorganization.html 
https://www.blognone.com/node/132561 
https://www.dailynews.co.th/news/1976937/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Disney
DisneyPlus
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA